Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Boporofeta ke molaetša wo o buduletšwego ke Modimo, ke taba yeo e utolotšwego ke yena. Beibele e re baporofeta “ba boletše se se tšwago go Modimo ge ba be ba šušumetšwa ke moya o mokgethwa.” (2 Petro 1:20, 21) Ka gona moporofeta ke motho yo a amogelago molaetša go Modimo ke moka a o botša ba bangwe.—Ditiro 3:18.
Ke bjang baporofeta ba bego ba hwetša melaetša e tšwago go Modimo?
Modimo o ile a diriša mekgwa e latelago e mmalwa go fetišetša dikgopolo tša gagwe go baporofeta ba gagwe:
Ka go ngwala. Modimo o ile a diriša mokgwa wo gatee ka go nea Moshe ka go lebanya Melao e Lesome yeo e bego e šetše e ngwadilwe.—Ekisodo 31:18.
Na ka mehla boporofeta bo akaretša go bolela e sa le pele ka dilo tšeo di tlago go direga nakong e tlago?
Mehlala ya diporofeto tša ka Beibeleng tšeo di sa bolelego selo ka dilo tša nakong e tlago
Lebakeng le lengwe ge Baisiraele ba be ba kgopela Modimo gore a ba thuše, o ile a romela moporofeta go yo ba botša gore Modimo ga se a ba thuša ka ge ba ganne go kwa ditaelo tša gagwe.—Baahlodi 6:6-10.
Ge Jesu a be a sekišwa, manaba a gagwe a ile a mo khupetša sefahlego, a mo otla ke moka a re: “Porofeta! Ke mang yo a go otlilego?” Batho bao ba be ba sa nyake gore Jesu a bolele seo se tlago go direga nakong e tlago, eupša ba be ba nyaka gore a diriše matla a Modimo go bolela gore o otlilwe ke mang.—Luka 22:63, 64.
BEIBELE—E NA LE MOLAETŠA OFE?
Baporofeta ba Modimo ba ile ba bolela melaetša efe? Ela hloko ditaba tše nne tšeo ba ilego ba bolela ka tšona.
Dikgatišo tše di Lego Gona